stanford-oval/wikipedia huggingface dataset:
לאדה דימיטרובגראד
היסטוריה

בתחילת 2017 המועדון הוקם כחלופה למועדון "דימיטרובגראד" שהתמודד בשנים 2013–2016 בליגה השלישית ובמקום מועדון "טורפדו-דימיטרובגראד", שהשתתף בתחרויות העיר דימיטרובגרד ובאליפות אוליאנובסק (2016). המועדון הוקם בשם "סבר" בשנת 2016.
בשנה שלאחר מכן, עונת 2018, הקבוצה קיבלה את השם "לאדה". באותה שנה, לאדה התמודדה בגביע הרוסי בעונת 2018/19, שם שיחקה משחק אחד, אחרי שהפסידה ב-30 ביולי בשלב 1/128 ללאדה טוגליאטי, המשחק הסתיים בשוויון 2:2 והוכרע בתוצאה 5:6 בדו-קרב פנדלים. הנהלת הקבוצה ניסתה להעפיל לאליפות PFL בעונת 2018/19, אך ההחלטה המקדימה שקיבל מושל מחוז אוליאנובסק סרגיי מורוזוב בסוף עונת 2017 לא יושמה מסיבות כלכליות.
לפני עונת 2019/20 המועדון נרשם באליפות הליגה השנייה, באזור אורל-וולגה (כאשר למאמן מונה רינאט אייטוב, שהיה בעבר חלק מצוות האימון של וולגה אוליאנובסק). בגביע רוסיה, הקבוצה הפסידה כבר בסיבוב הראשון ב-20 ביולי 2019 כשהובסה על ידי "חימיק-אבגוסט" בתוצאה 0:2. הקבוצה סיימה את עונת הבכורה בליגה המקצוענית במקום החמישי לפני שהליגה הופסקה בשל האירועים שהובילו להטלת סגר כללי במהלך התפרצות נגיף הקורונה ברוסיה והאליפות לא חודשה, עם זאת הקבוצה שמרה על מקומה בליגה המקצוענית. לקראת עונת 2020/2021 מונה קונסטנטין פרטמונוב למאמן הראשי.
אצטדיון הקבוצה

המועדון עורך את משחקי הבית באצטדיון טורפדו בעיר דימיטרובגראד. כמו כן תוכנן להשתמש באצטדיון סטרויטל לחלק מהמשחקים והמועדון אירח בו את משחקיו בשנת 2017.
הערות שוליים

↑  ФК «Димитровград» на сайте Footballfacts.ru
↑  «Димитровград» снялся
↑  История клуба
↑  «Лада» Димитровград. О сопернике по 1/128 финала Кубка России
1 2  Во вторую лигу — под новым именем (ארכיון)
↑  Димитровградским футболистам выделят 15 миллионов рублей и сменят название команды
↑  На «обкатку» в третью лигу — газета «Чемпион» об участии «Торпедо» («Лады») Димитровград в Первенстве МФС «Приволжье»
↑  Газета «Чемпион»: «Лада» теряет игроков
↑  Третью лигу поставили на паузу (ארכיון)
↑  Димитровградская «Лада» дебютирует в чемпионате ПФЛ
↑  Димитровградская футбольная команда «Лада» будет играть во втором дивизионе
↑  У димитровградской «Лады» новый тренерский состав
↑  Футболисты команды «Лада-Димитровград» готовятся к открытию нового сезона
↑  Чиновников отправят работать в село, узаконят отдых с детьми, а Смекалин проверит гранты спортивной отрасли
↑  Морозов даст димитровградским футболистам еще 6 миллионов
↑  Изменения в тренерском штабе
↑  Встреча губернатора с болельщиками и игроками команды Торпедо-Димитровград
↑  Аукцион состоится, поле будет
↑  Димитровград задышал футболом. Газета «Чемпион» о первой игре димитровградской «Лады» на «Торпедо»
↑  Какая боль! Какая боль! «Лада» — «Крылья» — 7:0!
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
חופמי מונגולי

| חופמי מונגולי |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
משפחה:: חופמיים
סוג:: חופמי
מין:: חופמי מונגולי
שם מדעי
 Charadrius mongolus ‏פאלאס, 1758

חופמי שלכד תולעת ביפן.
חופמי מונגולי (אנג': (Lesser sand plover) שם מדעי: Charadrius mongolus), עוף ארוך רגליים ממשפחת החופמיים. העוף שייך לסוג ששמו המדעי הוא (Charadrius). שנגזר מלטינית, והוזכר בוולגטה של המאה הרביעית. בוולגטה הוא מתואר כעוף בצבע צהבהב. מקור המילה מיוונית עתיקה, kharadrios, ופירושו: עוף הנמצא בנקיקים ועמקי נהר (kharadra -  "הגיא"). ניתן למצוא את החופמי בגיאיות ועמקי נהר ביוון העתיקה. המילה mongolus בלטינית, מתארת את סוג העוף הספציפי הזה, ומתייחסת למוצאו ממונגוליה. כאשר ניתן לו השם, היה שטחה של מונגוליה גדול יותר מאשר שטחה היום.
בשנת 2002, הצטרפה מדינת ישראל להסכם אמנת CMS - אמנה בדבר שימורם של מינים נודדים של חיות בר (פורסם בכתבי אמנה מסי 949). באמנה זו מופיע גם החופמי המונגולי ברשימת בעלי החיים הראויים לשימור.
תיאור

החופמי המונגולי, בעל מבנה גוף ארוך ורגליים ארוכות וכן מקור ארוך.
אורך גופו: 17 - 19 ס"מ; מוטת כנפיו: 53 ס"מ; משקלו: כ-60 גרמים; גובהו מגיע עד ל-21 ס"מ.
לזכרים יש גב אפור ובטן לבנה. בנוסף, מסביב לעיניהם יש מעין "מסכה". בזמן הדגירה, מקבלים החזה והגב צבע חום ערמוני. צבען של הנקבות דומה לצבע הזכר, אולם עמום יותר. בעונת החורף, החופמי המונגולי הצעיר, אין לו צבע ערמוני מלבד רמז על ראשו.
צבע רגליו של החופמי המונגולי נוטה לשחור או אפור כהה. צבע המקור גם הוא שחור. צורת המקור קצרה יותר וקהה יותר בקצהו לעומת חופמי החוף. בכל המאפיינים הללו, מין זה דומה לחופמי החוף, פרט להבדלים קטנים.
באירופה, קשה מאוד להבדיל בין המינים השונים של סדרת החופמאים (חופמי החוף, חופמי עקום מקור, תמירון אוסטרלי ועוד). זאת מפני שלעיתים רחוקות נמצאים כל המינים יחד באותו הזמן והמקום. ההבדלים בין המינים השונים הם קטנים ובאים לידי ביטוי בצבע הגוף, ברגליים ובכנפיים, ולכן הקושי להבדיל ביניהם.
טקסונומיה

לחופמי המונגולי, חמישה תת-מינים הנחלקים לשתי קבוצות. המערביים (של מרכז אסיה) נקראים atriforns (שחור מצח) והמזרחיים נקראים mongolus. באנגלית, מכונים המינים המערביים בשם Lesser Sand Plover, והמינים המזרח אסייתיים מכונים Mongolian Plover.
התת-מינים הגדולים ממזרח אסיה C. m. mongolus ו-C. m. stegmanni מקבלים לפעמים מעמד של מינים נפרדים. אם הפיצול הטקסונומי מתקבל, הגדרתו של החופמי המונגולי הופכת ל-Charadrius atrifrons וכוללת בנוסף את שני הסוגים האחרים: atrifrons,pamirensis ו-schaeferi.
בעבר חופמי טיבטי היה שייך למין זה, אך בשנת 2002 קיבל הכרה כמין נפרד.
תפוצה

בדרך כלל, נפוץ החופמי המונגולי במרכז ובמזרח אסיה, שם דוגרים כמה תת-מינים. הוא מתרבה לסירוגין בהרי ההימלאיה, מעל גבול העצים, או על קו החוף באזור צפון מזרח סיביר. אולם, נמצא שהתרבה גם באלסקה. הוא בונה את קינו באדמה (bare ground scrape) ומטיל בו שלוש ביצים.
בעונת החורף, הוא נודד למרחקים ארוכים ושוהה בחופים, שבהם ניתן למצוא חול רב. החופמי המונגולי נודד דרומה, אל חופי מזרח ודרום אפריקה, המפרץ הפרסי ודרום אסיה. ואף אפשר היה למצוא אותו, ביבשת אוסטרליה. ישראל נמצאת מעט מצפון-מערב לנתיב הנדידה, ולכן הוא נחשב בארץ עוף מזדמן נדיר ביותר. גם באירופה המערבית נדיר מאוד לצפות במין הזה. למשל, בשנת 2003 נצפו רק שלושה פרטים מהמין הזה בבריטניה.
תצפיות במזרח התיכון

6 בדצמבר 1974 - חוף אל בליים, סיני - הופיעו פרטים בודדים (ייתכן, שהייתה טעות בזיהוי החופמי המונגולי, הואיל וקיים מין זהה דומה ונפוץ יותר בישראל).
אפריל 1983 - אילת.
אוגוסט 2000 - אילת, נצפה על ידי איתי שני.
מאי 2001 - אילת, נצפה על ידי ברק גרניט ו-Trevor Ellery.
יולי/אוגוסט 2013 - חוף בית ינאי ומעגן מיכאל, נצפה על ידי עירד סולניק ודודו ראבד.
20 ביולי 2014 - חוף מעיין צבי, נצפה על ידי ברק גרניט ודודו ראבד.
24 ביולי 2014 - מעיין צבי, נצפה על ידי יגאל סימן טוב.
תזונה ותנועה

מזונו של החופמי המונגולי הוא חרקים, סרטנים ותולעים. כדי להשיג את המזון, הוא משתמש בטכניקה של ריצה-הפסקה - צועד צעדים קטנים עם עצירות קצרות, לא כמו חופמי החוף. הוא אינו מחפש את המזון באדמה בקצב קבוע ויציב, כמו שאר קבוצות ארוכי הרגליים (wader).
קריאת התעופה שלו היא סלסול חזק.
לקריאה נוספת

Taylor, P.B. (1987) Field identification of Greater and Lesser Sandplovers, pp. 15–20 in International Bird Identification: Proceedings of the 4th International Identification Meeting, Eilat, 1st - 8th November 1986 International Birdwatching Centre Eilat
978-1-4081-2501-4 Jobling, James A (2010). The Helm Dictionary of Scientific Bird Names. London: Christopher Helm. pp. 99, 259. ISBN
e.g. in Garner, Martin, Ian Lewington and Russell Slack (2003) "Mongolian and Lesser Sand Plovers: an identification overview" Birding World 16(9): 377-85
הערות שוליים

↑  חופמי מונגולי באתר הרשימה האדומה של IUCN
↑  חופמי מונגולי, באתר מונחי האקדמיה ללשון העברית, ‏1963
↑  אמנה בדבר שימורם של מינים נודדים של חיות בר (CMS), באתר המשרד להגנת הסביבה
↑  מדינת ישראל, רשומות, כתבי אמנה 1383, הסכם בדבר שימורם של עופות מים נודדים אפדיקניים־איראסיאניים, באתר נבו
1 2 3  יואב פרלמן, חופמי מונגולי - Charadrius mongolus, באתר הצפרות בישראל
↑  חופמי מונגולי, באתר ציפורים בישראל ובאוסטרליה
1 2  ברק גרניט, "חופמי מונגולי בישראל", באתר הצפרות הישראלי, ‏27 יולי 2014
↑  ברק גרניט, "חופמי מונגולי בישראל", באתר הצפרות הישראלי, ‏27 יולי 2014
↑  גלעד וייל, הכנסת נתוני תצפיות בעופות מישראל וסיני בשנים 1974–1975 (ד"ר עוזי פז) במסד הנתונים של רשות הטבע והגנים (עמ' 9), באתר רשות הטבע והגנים, ‏12 יוני 1974
לאהטי (כדורגל)

אצטדיון לאהדן
אצטדיון לאהדן – מבט מהאוויר
מועדון כדורגל לאהטי הוא מועדון כדורגל פיני מהעיר לאהטי, המתמודד בליגת העל הפינית (Veikkausliiga) לאחר שזכתה באליפות ליגת המשנה הפינית (Ykkönen) בעונת 2011. מגרש הבית הוא אצטדיון לאהדן.
היסטוריה

המועדון נוסד בשנת 1996, כאשר שני מועדונים יריבים מועדוני קוסיסי להאטי ורייפאס להאטי החליטו להתאחד. כמו כן, הוקם מועדון המילואים להאטי פאלו, אך הוא נסגר לאחר כמה עונות עקב קשיים כלכליים. כיום פועלת אקדמיית הכדורגל של להאטי כמועדון מילואים.
להאטי במפעלים האירופיים

| עונה | טורניר | שלב | יריב | בית | חוץ | סך הכל |  |
| --- | --- | --- | --- | --- | --- | --- | --- |
| 2009/10 | הליגה האירופית | סיבוב מוקדמות ראשון | אלבניה דינמו טירנה | 4–1 | 0–2 | 4–3 |  |
| 2009/10 | הליגה האירופית | סיבוב מוקדמות שני | סלובניה גוריצה | 2–0 | 0–1 | 2–1 |  |
| 2009/10 | הליגה האירופית | סיבוב מוקדמות שלישי | בלגיה קלאב ברוז' | 1–1 | 2–3 | 3–4 |  |
| 2015/16 | הליגה האירופית | סיבוב מוקדמות ראשון | שוודיה אלפסבורג | 2–2 | 0–5 | 2–7 |  |
| 2018/19 | הליגה האירופית | סיבוב מוקדמות ראשון | איסלנד אף הייץ' | 0–3 | 0–0 | 0–3 |  |
תארים

גביע פינלנד
זכייה (3): 2007, 2013, 2016
הערות שוליים

↑  "FC Lahti Profile". Worldfootball.net. HEIM:SPIEL Medien GmbH & Co. KG.
↑  "Football Club Lahti". Fussball.com. Active Agent AG. אורכב מ-המקור ב-2009-09-01. נבדק ב-2018-02-09.
↑  שנוסד בויבורג ועבר ללהאטי אחרי שויבורג סופחה לברית המועצות ב-1947
↑  "Juha-Pekka Ojalasta FC Lahti Akatemian vastuuvalmentaja". fckuusysi.fi.
מבצע צלילי הכרם

ערך זה עוסק בתקיפה של חיל האוויר הישראלי בתימן. אם התכוונתם ללהקה, ראו .
מבצע צלילי הכרם היה מבצע צבאי של חיל האוויר הישראלי בהכוונת אגף המודיעין נגד מטרות של החות'ים בתימן. המבצע יצא לפועל ב-26 בדצמבר 2024 בתגובה לירי טילים בליסטיים וכטב"מים לעבר ישראל בחודשים שקדמו לו. הייתה זאת המתקפה הישראלית הרביעית בתימן מפרוץ מלחמת חרבות ברזל, והנרחבת מכולן. במהלך המבצע הופצצו תשתיות המשמשות את שלטון החות'ים. מטרת המבצע הייתה לגבות מחיר מהמשטר החות'י באופן שיאיים על שרידותו בשלטון, ויעודד את המתנגדים למשטר לפעול נגדו.
רקע

החות'ים הם ארגון טרור אסלאמיסטי שיעי-זיידי הפועל בצפון-מערב תימן, בשיתוף פעולה עם איראן וכשליחה בתימן. הקבוצה נחשבת לארגון טרור על ידי ארצות הברית, איחוד האמירויות הערביות ומדינות נוספות. התנועה מתנגדת לממשלת תימן הפורמלית ושולטת מאז 2014 בשטח נרחב לאורך ים סוף.
לאחר תחילת מלחמת חרבות ברזל ב-7 באוקטובר 2023 החלו החות'ים לשגר טילים וכטב"מים לעבר ישראל. בנוסף תקפו החות'ים ספינות בין-לאומיות בים סוף במעשים שהוגדרו כפשעים בין-לאומיים ואף הביאו לתגובה צבאית נגדם ממספר מדינות. בינואר 2024 קיבלה מועצת הביטחון של האו"ם את החלטה 2722, המגנה את מתקפות החות'ים. מבצע שומר השגשוג בהובלת ארצות הברית החל להגן על הספנות בים סוף. מ־12 בינואר הובילו ארצות הברית ובריטניה תקיפות אוויריות וטילים נגד החות'ים, בעוד מדינות אחרות סיירו באופן עצמאי במים הסמוכים לתימן, ותקפו כלי שיט של החות'ים בים סוף.
בתגובות קודמות של ישראל לתקיפות החות'ים ערכה ישראל את מבצע יד ארוכה ב-20 ביולי 2024, תקיפה נוספת ב-29 בספטמבר 2024, ומבצע העיר הלבנה ב-19 בדצמבר 2024.
מהלך המבצע

בשעה 15:45 בצהריים, החלו כ-25 מטוסים של חיל האוויר לתקוף תשתיות בהן נמל התעופה הבין-לאומי צנעא, כולל מגדל הפיקוח ומסלול ההמראה, וכן תחנות הכוח האזיז וראס קנטיב. בנוסף, הותקפו תשתיות בנמלים חודיידה, א-סליף וראס קנטיב ברצועת החוף המערבית בתימן. על פי ערוץ אל-ערביה הסעודי, המתקפה כללה 7 תקיפות על שדה התעופה הבינלאומי בצנעא ו-3 תקיפות בנמל חודיידה ותחנות הכוח חזיז וראס קנטיב.
התקיפה התרחשה במהלך נאומו של מנהיג החות'ים עבד אל-מלכ אל-חות'י. במהלך התקיפה בשדה התעופה בצנעא השמיד חיל האוויר הישראלי מטוסי קרב תימנים שנתפסו במלחמת האזרחים בתימן מצבא המשטר הקודם.
לאחר התקיפה

התקיפה פגעה בשדה התעופה של צנעא, בנמל חודיידה ובתחנת הכוח עזיז. בנוסף במהלך התקיפה נפגעו בעיקר תשתיות שינוע ותעבורה ראשיות, ובראשן שלושה נמלים בחוף הים האדום, שהגדול שבהם הוא נמל חודיידה.
בערוץ התימני "אל-מסירה", המזוהה עם החות'ים, דווח על שלושה הרוגים ו-16 פצועים בתקיפה בשדה התעופה בצנעא.
הערות שוליים

1 2  רון בן ישי, העלאת המחיר שמשלמים החות'ים - והפגיעה האנושה בקשר עם איראן, באתר ynet, 26 בדצמבר 2024
↑  ליאור בן ארי, יואב זיתון, איתמר אייכנר ויוסי יהושע, ישראל תקפה בתימן עם 25 מטוסי קרב: "הרוגים בנמל התעופה בצנעא", באתר ynet, 26 בדצמבר 2024
↑  ליאור בן ארי, יואב זיתון, יוסי יהושוע, דיווחים בתימן: ישראל תוקפת עם עשרות מטוסי קרב, "הרוגים בנמל התעופה בצנעא", באתר ynet, 26 בדצמבר 2024
↑  שחר קליימן, התקיפה הישראלית הגדולה בתימן: אלה המטרות שצה"ל תקף, באתר ישראל היום, 26 בדצמבר 2024
↑  כתבי כאן חדשות, תקיפה בתימן: לפי דיווחים, צה"ל תקף בנמל התעופה בצנעא, באתר כאן – תאגיד השידור הישראלי, 26 בדצמבר 2024
↑  שחר קליימן, בזמן מסיבת עיתונאים של מנהיג החות'ים: צה"ל תוקף בנמל התעופה של צנעא, באתר ישראל היום, 26 בדצמבר 2024
↑  מיכל בקשי, דיווח: התקיפה כוונה לעבר מטוסי קרב חות'ים שהיו בשדה התעופה, באתר עכשיו 14
↑  יואב זיתון, איתמר אייכנר, ליאור בן ארי, מגדל הפיקוח, גוררת, תחנות כוח: יעדי התקיפה בתימן, והתיאום ההדוק עם ארה"ב, באתר ynet, 26 בדצמבר 2024
אברהם ברושי

ערך זה עוסק בפזמונאי ישראלי. אם התכוונתם לראש מועצה אזורית הגליל העליון, ראו .
| --- | --- |

אברהם ברושי, 2012
 לידה:  15 באפריל 1923 מוסקבה, ברה"מ 
 פטירה:  6 בינואר 2018 (בגיל 94)
 שם לידה:  אברהם איטנברג
 מדינה:  ישראל 
 לאום:  ישראלי
 עיסוק:  פזמונאי
 שפות היצירה:  עברית
 סוגה:  מוזיקה פופולרית
 מספר צאצאים:  2 
 
אברהם איטנברג (15 באפריל 1923 - 6 בינואר 2018), שנודע בשם העט אברהם ברושי, היה פזמונאי ישראלי, שפעל מאמצע שנות ה-40 עד תחילת שנות ה-60.
ביוגרפיה

אברהם איטנברג נולד במוסקבה בירת ברית המועצות, ובגיל שנה וחצי עלה לארץ ישראל עם משפחתו, שהשתקעה בתל אביב.
את שם המשפחה העברי "ברושי" קיבל בילדותו ממחנכו בבית הספר אחד העם, הסופר יהודה בורלא, בגלל קומתו הגבוהה והרזה, שהזכירה לבורלא "עץ ברוש"; השם השתרש והפך לשם העט שלו.
לאחר סיום לימודיו בגימנסיה גאולה עבד ברושי למחייתו שנים רבות ב"בנק לתעשייה" בניהולו של אלוף ליטא בשחמט לשעבר, אלכסנדר מאכט ששכן ברחוב מונטיפיורי בתל אביב.
במקביל, החל באמצע שנות ה-40 של המאה ה-20 לכתוב שירים. את שני שיריו הראשונים, "קסמייך כנרת" (ינואר 1945), ו"הבה נטיילה שולה" (שכתב עבור אשתו לעתיד), הלחין עבורו בובי פנחסי. פנחסי הלחין גם את רוב שיריו המקוריים.
חברת "מקולית" נהגה להעביר לו תקליטים שהגיעו מחו"ל כדי שיחבר ללהיטים שבהם גרסאות עבריות. חלק מן הלהיטים שתרגם שמע ברדיו רמאללה.
ברושי כתב כ-200 שירים מקוריים ותרגומי להיטים ופזמונים מהז'אנר הקל כמו "קרה זה רק הפעם", "לדוד משה הייתה חווה", "אולי עוד לא נגמר", "אלישבע", "הקסם השחור", "לימון לימונרו" ו"הוואלס הראשון" (הופיע כתקליטון של הד-ארצי. הלחן של יוסיף איוונוביץ'. השיר מוכר בקרב דוברי אנגלית כ"שיר היובל" Anniversary Song).
שיריו הושרו והוקלטו על ידי אומנים רבים, בהם יפה ירקוני, שמשון בר-נוי, אריק איינשטיין, יהודית רביץ, ישראל יצחקי, פרדי דורה, לילית נגר וחנה אהרוני.
כתב שירים ופזמונים לבמות הקלות "לי לה לו" ו"דו רה מי", שבוצעו על ידי יוסף גולנד, טובה פירון, ג'טה לוקה ואחרים.
לאחר שזכה לקידום בתפקידו בבנק איגוד ב-1959, ובעקבות סגירת חברת התקליטים "מקולית" והחלפת הבעלות בחברת "הד ארצי", לא הוזמנו אצלו יותר שירים, והוא לא כתב יותר.
זכה בפרס "יקיר אקו"ם" בשנת 2009.
ברושי נפטר ב-6 בינואר 2018, בגיל 94. הותיר אישה ושתי בנות.
כדור כדורסל

כדורסל טיפוסי
כדורסל הוא כדור משחק ספירי המשמש במשחקי כדורסל. כדורי סל נעים בדרך כלל בגודלם מפריטי מרצ'נדייז בקוטר אינצ'ים בודדים ועד כדורים בהיקף של כ-60 סנטימטרים בתרגילי אימון. גודלם של הכדורים המשמשים בליגות נע בין 27.5 אינץ' (70 סנטימטרים), "כדור 5", ל-29.5 אינץ' (75 סנטימטרים), "כדור 7". רוב ליגות הכדורסל הגברים המקצועניות בעולם, כגון NBA, יורוליג, ליגת העל בכדורסל ועוד, משתמשות בכדור 7, וכך גם ליגות כדורסל המכללות של ה-NCAA וליגות הצעירים בישראל החל מקבוצות נערים ב' (כיתה ט'). בכדור 6 בהיקף 28.5 אינץ' (72 סנטימטרים) משתמשות בעיקר ליגות כדורסל נשים, כגון ליגת ה-WNBA וליגת העל בכדורסל נשים.
בליגות הכדורסל בישראל נעשה שימוש בכדור 5 מליגת קט-סל עד ילדים ב' (כיתה ז'), בכדור 6 בליגת ילדים (כיתה ח') בכל ליגות כדורסל הנשים בישראל, ובכדור 7 החל מליגות הנערים (כיתה ט') ועד ליגות הבוגרים.
מלבד המגרש והסלים, הכדור הוא הציוד היחיד הדרוש כדי לשחק את משחק הכדורסל. במהלך המשחק, יש להקפיץ את הכדור ברציפות (כדרור), לזרוק אותו לשחקנים אחרים (מסירה) או לזרוק אותו לכיוון הסל (קליעה). לכן הכדור חייב להיות עמיד מאוד וקל לאחיזה. הכדור משמש גם לביצוע שעשועים, הנפוצים שבהם הם סיבוב הכדור על קצה האצבע המורה, כדרור בתבניות מורכבות, גלגול הכדור על הכתף, ביצוע תמרונים אווירובטיים עם הכדור או ביצוע הטבעות.
מאפיינים

כמעט לכל כדורי הכדורסל יש שלפוחית גומי פנימית מתנפחת, עטופה בדרך כלל בשכבות של סיבים ואז מכוסה במשטח העשוי מעור (כדורים מסורתיים), מגומי או ממרוכב סינתטי. כמו ברוב הכדורים המתנפחים, ישנו פתח קטן המאפשר להגדיל או להקטין את לחץ האוויר בתוך הכדור.
פני השטח של הכדור מחולקים כמעט תמיד על ידי שקעים במגוון תצורות, הצבועים לרוב בצבע מנוגד, עד מנת להגביר את אחיזת השחקן בכדור. משטח כתום עם שקעים שחורים הוא הכדור המסורתי, אך הוא נפוץ גם בצבעים נוספים: למשל, כדור במשחק בליגת העל בכדורסל ובשאר ליגות הכדורסל בישראל הוא אדום. עוד שילוב נפוץ הוא כדורסל אדום-לבן-כחול, ששימש בעבר את ליגת ה-ABA, ההארלם גלובטרוטרס וכ"כדור הכסף", ששווה 2 נקודות, בתחרות השלשות בסוף-שבוע האולסטאר ב-NBA.
כדורים מיועדים בדרך כלל לשימוש במגרש פנימי (עשויים בדרך כלל מעור או חומרים מרוכבים סופגים), או לשימוש על פני השטח (בדרך כלל עשויים מגומי או חומרים מרוכבים עמידים). כדורים פנימיים נוטים להיות יקרים יותר מכדורי שטח בשל עלות החומרים. השחיקה של האספלט, הלכלוך והלחות הקיימים בסביבה חיצונית בדרך כלל יהרוס כדור פנימי תוך פרק זמן קצר מאוד, ולכן כדורי החוץ עשויים בדרך כלל מגומי, ויש למלא אותם ביותר אוויר כדי לשמור על רמה מתאימה של לחץ אוויר במזג אוויר קר יותר.
גדלים

גדלים שונים משמשים לקבוצות גיל שונות. התקנים הנפוצים הם:
| גודל | שימוש> אמריקה הצפונית | שימוש> פיב"א | היקף | משקל |
| --- | --- | --- | --- | --- |
| 7 | גברים: NBA, כדורסל מכללות ותיכונים | גברים ונערים מגיל 15 ומעלה | 75–77 סנטימטר | 580–620 גרם |
| 6 | נשים: WNBA, כדורסל מכללות ותיכונים | נערים בגילאי 12–14, נשים ונערות מגיל 12 ומעלה | 71.5–73 סנטימטר | 510–550 גרם |
| 5 | נוער בגילאי 9–11 | ליגת קט-סל | 68.5–70 סנטימטר | 465–495 גרם |
| 4 | ילדים בגילאי 5–8 | — | 65 סנטימטר | 400 גרם |
| 3 | ילדים בגילאי 4–8 | — | 56 סנטימטר | 280 גרם |
גודל הכדור המשמש בכל משחקי הכדורסל 3x3 (גברים, נשים ומעורב) הוא כשל כדור 6, אך משקלו כשל כדור 7.
היסטוריה

בתחילת דצמבר 1891 הורה יושב ראש המחלקה לחינוך גופני בבית הספר לעובדים נוצרים (כיום ספרינגפילד קולג') בספרינגפילד, מסצ'וסטס, למורה ג'יימס נייסמית' להמציא משחק חדש כדי להעסיק את ספורטאי בית הספר בחורף. נייסמית' כינס את כיתתו, שכללה 18 צעירים, חילק אותה לשתי קבוצות של תשעה שחקנים והוציא לדרך את משחק הכדורסל הראשון אי פעם, ששוחק עם כדור כדורגל ושני סלי אפרסקים שהוצמדו לקירות האולם.
כדורי הכדורסל הייעודיים הראשונים היו עשויים מלוחות עור תפורים יחד עם שלפוחית גומי בפנים. לעור נוספה בטנת בד לתמיכה ואחידות. גרסה מעוצבת של הכדורסל המוקדם הומצאה ב-1942. במשך שנים רבות היה עור החומר המועדף לכיסויי כדורסל, אולם בסוף שנות ה-90 של המאה ה-20 הוצגו חומרים מרוכבים סינתטיים זולים יותר שהתקבלו במהירה ברוב הליגות, אם כי כדורי המשחק של ה-NBA עדיין משתמשים בעור אמיתי (חוץ מניסוי קצר עם כדור מיקרופייבר מורכב בשנת 2006 שלא התקבל היטב על ידי השחקנים).
מ-1967 עד 1976 השתמשה ליגת ה-ABA בכדורסל אדום-לבן-כחול ייחודי, המשמש כיום בתחרות השלשות בסוף-שבוע האולסטאר ב-NBA.
יצרני כדורסל בולטים

| ספולדינג |  |
| --- | --- |
: ספולדינג (Spalding) הייתה החברה הראשונה שייצרה כדורסל לשימוש רשמי. מייסד החברה, איי. ג'י. ספולדינג, ייצר את הכדורסל הייעודי הראשון בשלהי המאה ה-19 בהוראת ג'יימס נייסמית'. החברה מייצרת כדורי סל מאז, והייתה ספקית כדורי המשחק הרשמית של ה-NBA מ-1983 עד 2021. היא מייצרת גם את הכדורים ליגת ה-WNBA וליגת הפיתוח של ה-NBA. כמו כן, החברה מייצרת מגוון רחב של כדורים לשוק הצרכני. בשנת 2012 הפכה החברה לספקית הרשמית לתחרויות היורוליג והיורוקאפ, ומספקת כדורים גם לליגת ה-ACB הספרדית ולליגת העל האוסטרלית בכדורסל.
מולטן: 
: למולטן (Molten), יצרנית מוצרי ספורט יפנית, יש חוזה לסיפוק כדורי משחק עבור:[דרוש מקור] כל גביעי העולם ואירועי המוקדמות היבשתיים של פדרציית הכדורסל הבין-לאומית (פיב"א).  הליגה המאוחדת של VTB  ליגות מקומיות רבות, כולל בבריטניה, יוון, איטליה, ליטא ופולין.[דרוש מקור]  כל תחרויות הכדורסל בישראל: אלו של מנהלת ליגת העל בכדורסל (ליגת העל וגביע ווינר סל), אלו של מנהלת ליגת העל בכדורסל נשים (ליגת העל וגביע אתנה) ואלו של איגוד הכדורסל הישראלי (ליגת העל לנשים, גביע המדינה לגברים ולנשים, הליגה הלאומית לגברים ולנשים, הליגה הארצית, הליגות הנמוכות, גביע האיגוד וליגות הצעירים והקט-סל). עד עונת 2006/07 סיפקה מולטן כדורים גם לתחרויות היורוליג בסקטבול: היורוליג וגביע יול"ב.[דרוש מקור] מוצר הדגל של החברה הוא ה-GL7, כדור עור עם עיצוב ייחודי של 12 פאנלים.
וילסון: 
: וילסון (Wilson Sporting Goods) היא ספקית הכדורים הרשמית של כל טורנירי הפלייאוף בכדורסל המכללות של NCAA, בעיקר טורנירי אליפות חטיבה I, ומשמשת אזורים רבים של ה-NCAA במהלך העונה הסדירה. החל משנת 2015 מספקת החברה כדורים לכל תחרויות הכדורסל 3x3 של פיב"א. כמו ספולדינג, גם וילסון מייצרת מגוון כדורים לשוק הצרכני. החברה שימשה את ה-NBA מהקמתה ב-1946 עד 1983, ושוב מאז 2021. החברה משמשת גם כספקית של פיב"א אירופה, ותחרויות המועדונים שלה (ליגת האלופות בכדורסל והיורופקאפ) משתמשות בכדורי החברה.
נייקי: 
: לנייקי היה חוזה לייצור כדורים עבור יורוליג בסקטבול (מפעילת היורוליג והיורוקאפ) מ-2007 עד 2012, אז עברה לספולדינג. תחרויות הכדורסל בפיליפינים משתמשות בכדור Nike 4005.
אחרים: 
חברות אחרות שמייצרות כדורי סל כוללות את אדידס, באדן ספורטס (הספקית הרשמית של הארלם גלובטרוטרס), טראמק, מיקאסה ופומה.
הערות שוליים

↑  צירם, ג'ורדן (8 בספטמבר 2016). "Basketball Sizes: A Quick Guide for All Levels of Play". STACK (באנגלית). נבדק ב-2017-05-05. {{cite web}}:  (עזרה)
↑  פוטמן, קרל (11 בספטמבר 2017). "Basketball Official Size & Weight". LiveStrong.com. נבדק ב-2018-02-02. {{cite web}}:  (עזרה)
1 2 3  חוקי המשחק בליגות השונות, איגוד הכדורסל הישראלי, 2017
↑  "Basketball Size Chart - Recommended Sizes for Mom & Me". www.breakthroughbasketball.com. נבדק ב-2017-05-05.
↑  כולל גם את ליגות הכדורסל בישראל המנוהלות על ידי איגוד הכדורסל הישראלי
↑  "Official Basketball Rules 2020 - Basketball Equipment - Valid as of 1st October 2020 (working document)" (PDF). פיב"א. 1 באוקטובר 2020. p. 12. נבדק ב-22 באפריל 2021. {{cite web}}:  (עזרה)
1 2  "Wilson to provide the Official Game Ball for FIBA" (הודעה לעיתונות). Amer Sports. 9 ביוני 2015. נבדק ב-17 באוגוסט 2015. {{cite press release}}:  (עזרה)
↑  מתי ברנהרט, ‏היום לפני: משחק הכדורסל הראשון אי פעם, באתר "סרוגים", 21 בדצמבר 2021
1 2   אלעד זאבי, ההודעה הזאת עברה מתחת לרדאר. אבל ב-NBA יודעים שרעידת האדמה בדרך, באתר הארץ, 19 במאי 2020
↑  "Basketball Australia to Play Ball with Spalding Through to 2019". Basketball Australia. 10 באוגוסט 2016. נבדק ב-2018-02-02. {{cite web}}:  (עזרה)
↑  ליגת ווינר סל ממשיכה עם MOLTEN, באתר מנהלת ליגת העל בכדורסל, ‏6 באפריל 2021
↑  "GL7". אורכב מ-המקור ב-19 באפריל 2007. {{cite web}}:  (עזרה)
| --- | --- |
בקרת זהויות :  NLI: 987007554647005171  LCCN: sh2009008838 
כדורסל היסטורי
יבגני קוזנצוב

| --- | --- |

 לידה:  19 במאי 1992 (בן 32) צ'ליאבינסק, רוסיה 
 מידע כללי
 מדינה:  רוסיה 
 השכלה:  אוניברסיטת אורל לחינוך גופני 
 משקל:  87 ק"ג 
 גובה:  1.86 מטרים
 ספורט
 ענף ספורט:  הוקי קרח 
 הישגים
 פרסים והוקרה:  עיטור הכבוד של הפדרציה הרוסית 
 
יבגני יבגנייביץ' קוזנצוב (נולד ב-19 במאי 1992 בצ'ליאבינסק, רוסיה) הוא שחקן הוקי קרח רוסי מקצועני, המשחק בעמדת החלוץ המרכזי בקרוליינה הוריקנס מליגת ה-NHL.
פעמיים זכה באליפות העולם (2012, 2014) ובאליפות העולם לנוער (2011). חתן פרס אמן הספורט של רוסיה (21 במאי 2012).